आदरणीय नीरज गोस्वामी जी तुझे किसी से प्यार हो तो हो रहे तो हो रहे चढ़ा हुआ ख़ुमार हो तो हो रहे तो हो रहे जहाँ पे फूल हों खिले वहां तलक जो ले चले वो राह, खारज़ार हो तो हो रहे तो हो रहे उजास हौसलों की साथ में लिये चले चलो घना जो अन्धकार हो तो हो रहे तो हो रहे बशर को क्या दिया नहीं खुदा ने फिर भी वो अगर बिना ही बात ख़्वार हो तो हो रहे तो हो रहे मेरा मिजाज़ है कि मैं खुली हवा में सांस लूं किसी को नागवार हो तो हो रहे तो हो रहे चमक है जुगनूओं में कम, मगर उधार की नहीं तू चाँद आबदार हो तो हो रहे तो हो रहे आबदार: चमकीला फ़कीर हैं मगर कभी गुलाम मत हमें समझ भले तू ताज़दार हो तो हो रहे तो हो रहे पकड़ तू सच की राह को भले ही झूठ की तरफ लगी हुई कतार हो तो हो रहे तो हो रहे जहाँ उसूल दांव पर लगे वहां उठा धनुष न डर जो कारज़ार हो तो हो रहे तो हो रहे कारज़ार: युद्ध चमक है जुगनुओं में कम मगर उधार की नहीं ।